
Töltéstavai Közös Önkormányzati Hivatal

Győrsági Kirendeltsége

9084 Győrság, Országút u. 75.

Tel./Fax.: (96) 470-063, 570-563

E-mail:hivatal@gyorsag.hu

Tisztelt Lakosság!

Az elmúlt napokban több megkeresés is érkezett a tűzgyújtással kapcsolatban, ezért az alábbiakról tájékoztatom Önöket:

Győrság Község Önkormányzata Képviselő-testületének az avar és kerti hulladék nyílt téri égetése, valamint a háztartási tevékenységgel okozott légszennyezés helyi szabályairól szóló 9/2008. (IX.17.) önkormányzati rendelete 5. § (1) bekezdése az alábbiak szerint rendelkezik:

5. § (1) Avar és kerti hulladék égetése kizárólag március, április, október és november hónapokban, szerdai és pénteki napokon 9.00 és 17.00 óra között megengedett.

(2) Avar és kerti hulladék égetése

a) ünnepnapokon,

b) egészségügyi és gyermekintézmények, szociális és kulturális intézmények,

sportlétesítmények, hivatalok 100 méteres körzetében az intézmény működésének ideje alatt,

c) erősen párás, ködös, szeles időben,

d) tűzgyújtási tilalom idején tilos.

Az általános tűzgyújtási tilalomról naprakész információt az alábbi honlapon találnak:

tuzgyujtasitilalom.nebih.gov.hu

Tájékoztatom Önöket, hogy jelenleg Győr-Moson-Sopron Vármegyére vonatkozóan nincs érvényben tűzgyújtási tilalom, azonban ajánlott követni a NÉBIH honlapján az aktuális információkat ezzel kapcsolatban.

Győrság, 2026. október 2.

Tisztelettel:

	
	dr. Ország Nóra sk.

jegyző


